ศุกร์ (สุข) ละวัด ที่วัดจำปา เขตตลิ่งชัน
วัดจำปา ตั้งอยู่ในแขวงบางระมาด เขตตลิ่งชัน กรุงเทพมหานคร บริเวณใกล้วัดมีตลาดน้ำวัดจำปา และมีชุมชนวัดจำปา หรือชุมชนเกาะศาลเจ้า วัดจำปาตั้งขึ้นเมื่อปี 2365 ในสมัยพระบาทสมเด็จพระนั่งเกล้าเจ้าอยู่หัว ไม่ทราบนามและประวัติผู้สร้าง แต่วัดน่าจะสร้างมาตั้งแต่สมัยอยุธยา โดยมีอุโบสถหลังเก่า เป็นทรงวิลันดาที่นิยมสร้างกันสมัยกรุงศรีอยุธยาตอนปลาย และมีการบูรณปฏิสังขรณ์ใหม่ในสมัยพระบาทสมเด็จพระนั่งเกล้าเจ้าอยู่หัว ดังเห็นได้จากหน้าบันอุโบสถ ที่ประดับด้วยเครื่องกระเบื้องเคลือบ พระบาทสมเด็จพระนั่งเกล้าเจ้าอยู่หัว พระราชทานสวนในคลองบางระมาด ซึ่งเคยเป็นที่ของหลวงให้กับวัดจำปาในปี 2391 โดยสมเด็จพระสังฆราช วัดราชบูรณะได้เดินทางมาร่วมงานฉลองวัดจำปาด้วยตนเอง ท่านยังเป็นธุระในการขอพระราชทานที่ดินเพิ่มเติมอีก 5 ไร่ ซึ่งเดิมมีอยู่ประมาณ 7 ไร่
มหาวิทยาลัยราชภัฏบ้านสมเด็จเจ้าพระยา. สำนักวิทยบริการและเทคโนโลยีสารสนเทศ
ชุมชนเกาะศาลเจ้า